Po wurunanju tola hišće dobyli
FSV Luckenwalde –
FC Energija Choćebuz 2:3 (0:2)
Zestawa hosći: Stahl – Hasse, Eisenhuth, Hildebrandt, Borgmann, Kujović, Hofmann, Proničew (59. Erlbeck), Schulz (84. Geisler), Engelhardt, Zografakis (90.+2 Böhmert)
slěd wrotow: 0:1 Proničew (22.), 0:2 Hildebrandt (29./jědnatka), 1:2 Göth (55.), 2:2 Rothenstein (59.), 2:3 Engelhardt (87.)
Po šestym dobyću w sedmej hrě je so FC Energija Choćebuz na druhe městno w tabulce regionalneje ligi-sewjerowuchod sunyła. Lok Lipsk drje móže FCE z dobyćom w nachwatanskej hrě hišće přesćahnyć, dyrbi pak najprjedy raz dobyć. Partija w Luckenwaldźe běše so z dramatiskej scenu započała. Něhdyši wrotar Energije André Thoms bu wot sobuhrajerja tak jara do hłowy kopnjeny, zo je bjez wědomja ležo wostał, a dyrbjachu 39lětneho do chorownje w Podstupimje dowjezć. Po šoku FC Energija hru dominowaše, tak zo nastachu dwoje jednore wrota. Jako pak widźeše Arnel Kujović žołto-čerwjenu kartu, mějachu Choćebuženjo z mužom mjenje wulke ćeže. Po wólnym kopje Jonasa Hofmann steješe Erik Engelhardt na prawym městnje. Z hłowu so jemu hišće 3:2 poradźi.
Za hosćićela wjac móžno było
ces_Latn azb_Arab szl_Latn nno_Latn nno_Latn szl_Latn szl_Latn